Békés Tourist | Törökország Utazási Iroda Békéscsaba
Aki Törökországba látogat, az biztos lehet benne, hogy úgy érezheti majd ott magát, mint egy szultán vagy szultána a híres török sorozatból. Az ország sok mindenről híres, de legfőképpen a kultúrájáról, a finom ételeiről és a csodaszép tengerpartjaitól. Hogy csak párat említsek: Antalya, Side, Belek, Alanya. Mindegyik régiónak meg van a maga szépsége és bája. A török riviéra telis tele van magával ragadó, finom homokos, lassan mélyülő, tiszta, jó hőmérsékletű tengerpartokkal, melyek kiválóan kiépítettek és nem csak pároknak ajánlom őket, hiszen a legtöbb part gyermekbarát is. Nagyon jó döntés a családdal együtt Törökországot választani nyaralásunk színhelyéül. A legtöbb szálloda mindet megtesz, hogy a kis lurkók is jól érezzék magukat ebben a mesebeli birodalomban. A gyermekeknek külön animációt szerveznek, melyben számos program, mini disco és az étkezésekkor is külön menü szolgálja a kicsik ízlését. Valamint a partokon is tartanak gyermek animációt és a különféle játszó alkalmatosságok is helyet kapnak.
A török 5 csillagos szállodákban az (ultra) allinclusive ellátás nagyon bőséges és különleges. Reggel délben és este is fantasztikus ételeket ehetünk, a kínálat hatalmas. Képzeljük csak el, hogy egy egész fogadó termi étel mennyiséggel állunk szembe, csak győzzünk dönteni, hogy a számos előételek, saláták, köretek, főételek, halak, húsok és desszertek közül mit válaszunk. Ami szem szájnak ingere azt itt megtaláljuk és minden nap más és más finomságot kóstolhatunk meg. Igazi kulináris élvezet! Egész nap pedig a koktélok, alkoholos és alkoholmentes italok, kávékülönlegességek, snackek és édességek várnak minket, amikor csak akarjuk.
Törökországban számos szórakozási lehetőség várja az odalátogatókat. Ha valaki nem szeretne egész nyaralása alatt a parton vagy a szálloda különféle medencéinél pihenni akkor rengeteg fakultatív program közül válogathat. Bár fontos kiemelni, hogy hatalmas csúszdaparkok, medencék, külön strand ,,szigetek”, spa részlegek várják a szálloda vendégeit azért érdemes 1-2 napot a többi programra is szentelni. Ellátogathatunk a híres török bazárokba és átélhetjük az igazi alkudozás hangulatát. Bátran alkudjunk csak a török árusokkal, meglátják, élvezni fogják. Nagyon olcsón juthatunk különféle márkás táskákhoz, pólókhoz, cipőkhöz, arany ékszerekhez és fűszerekhez. De nem csak a bazárokról szól Törökország.
Meglátogathatjuk a csodás és ügyes delfineket az Antalya-idelfináriumban, akik különféle produkciókkal szórakoztatják a turistákat. Érdemes ellátogatni a delfinekhez, hiszen maradandó élmény ez a fantasztikus show. Természetesen van lehetőség a delfinekkel fényképezkedni és úszni is lehet ezekkel az okos és bájos élőlényekkel. Kicsiknek, nagyoknak egyaránt ajánlom.
Este pedig hajókirándulás keretén belül megtekinthetjük Alanyában a naplementét majd party hajóval elindulhatunk egy fantasztikus éjszakai túrára, ahol megcsodálhatjuk Alanyát éjszakai fényében. Ezt a programot inkább azoknak ajánlom, akik szeretnek mulatni az igazi török zenékre és kedvelik a meglepetéseket…a fürdőruhát ne hagyják otthon!
Érdemes még meglátogatni a Land of Lagends-etAntalya-ban, ami egy hatalmas szálloda komplexum, ahová bárki eljöhet és a szórakozás valamint vásárlás mellett mindenképpen érdemes megtekinteni az esti show-t. Minden egyes este más és más show-t láthat a kedves néző. A performance mindig látványos és fantasztikus hangulatú. Az itt fellépők nagyon tehetségesek és különféle kosztümökben nagyon érdekessé tudják tenni a bemutatót, valamint a világítás is ad még egy plusz elemet a tökéletes műsorhoz.
Egy szó mint száz: Törökországban minden megvan ami egy élvezetes és minden igényt kielégítő nyaraláshoz kell. De figyelmeztetnem kell: ha egyszer ide ellátogat biztosan vissza fog térni, mert Törökországot nem lehet soha megunni, hiszen ha itt vagyunk mi is lehetünk egy kicsit szultánok vagy szultánák, hiszen olyan gyönyörű ,,palotákban” élvezhetjük a nap minden percét, mint annak idején az uralkodók.